דוגמאות כתבי טענות - ביטוח ונזיקין
דוגמאות כתבי טענות - ביטוח ונזיקין

30. כתב תביעה כנגד רופא שיניים - רשלנות מקצועית

בבית-המשפט השלום                                                                    ת"א ______

ב ____           

התובעת:                
____ חברה לביטוח בע"מ 

ע"י ב"כ עורך-הדין ____
מרח' ____, עיר ____
טל: ____, פקס: ____
נגד

הנתבעים:

1.____ 




מרח' ____, עיר ____ 




2.____

מרח' ____, עיר ____

3.____

מרח' ____, עיר ____

4.____

מרח' ____, עיר ____

5.____

מרח' ____, עיר ____

מהות התביעה: פיצויים בשל נזקי גוף.
סכום התביעה: בהתאם לסמכות כב' בית-המשפט.

כתב תביעה

1. התובעת ילידת ____.

2. הנתבע מס' 1 הינו רופא שיניים במקצועו אשר טיפל בתובעת החל משנת ____.

3. הנתבע מס' 2 הינו רופא שיניים במקצועו אשר טיפל גם הוא בתובעת החל משנת ____.

4. הנתבעת מס' 3 הינה מרפאת שיניים אשר העסיקה את הנתבעים 1 ו- 2 בכל הזמנים הרלוונטיים לכתב תביעה זה. 

5. הנתבעים 4 ו- 5 הינם הבעלים ו/או המעסיקים ו/או המעבידים ו/או המתפעלים ו/או המתחזקים של הנתבעת 3 והם אלו אשר היו המעבידים ו/או המעסיקים של הנתבעים 1 ו- 2 בכל הזמנים הרלוונטיים לכתב תביעה זה. 

6. להלן השתלשלות נסיבות ארוע התביעה:
א. 
במהלך שנת 2005 פנתה התובעת אל הנתבע מס' 3 לצורך טיפול שיניים. 

ב.
התובעת החלה בטיפול שיניים אשר בוצע בין השאר על-ידי הנתבע 1 וכן על-ידי הנתבע 2 (להלן: "הרופאים") במרפאת הנתבעת 3.

ג.
בשלב ראשון טופלה התובעת בלסת התחתונה באמצעות תותבת חלקית הניתנת להוצאה. יצויין כי בלסת זו היו 3 שיניים טבעיות וחוסר השיניים הנותרות טופלו, כאמור, באמצעות התותבת החלקית.

הנתבע 1 המליץ לתובעת על שיקום קבוע באמצעות שתלים ומבנים במקום התותבת הקיימת.

ד.
התובעת קיבלה את המלצת הנתבע 1 וללסת התחתונה הוחדרו 6 שתלים ובהמשך בוצעו מבנים וכתרים על 3 השיניים הטבעיות ועל 6 השתלים.

ה.
לאחר הדבקת הכתרים, התלוננה התובעת על כאבים ועל נפיחויות בחניכיים והנתבע 1 אמר לה כי עליה להסתגל לכתרים.

ו.
התובעת המשיכה להתלונן על כאבים ונפיחויות ונאמר לה כי הטיפול בוצע כראוי וכי אין כל סיבה לתלונותיה.

ז.
בשלב כלשהו, טען הנתבע 1 בפני התובעת כי כאביה בלסת בתחתונה נובעים מחוסר איזון בשיניים וכי עליה לבצע גשר חדש בלסת העליונה, אך בטרם יבוצע הגשר, יש לעקור את 8 השיניים התומכות את הגשר ולהחדיר במקומן שתלים.

ח.
גם בשלב זה קיבלה התובעת את המלצתו של הנתבע 1 תוך שהיא סומכת על מקצועיותו, זאת לאור הכאבים הרבים אשר לא פסקו.

ט.
ואכן הנתבע 1 עקר את השיניים העליונות והחדיר ללסת העליונה 7 שתלים. בעקבות טיפול זה, סבלה התובעת מכאבים חזקים בלסת ומנפיחויות בלסת. כאשר התלוננה התובעת בפני הנתבע 1 על הכאבים החזקים, אמר לה זה כי "הכל בסדר והשתלים נקלטו כראוי".

י.
כעבור מס' חודשים החל הנתבע 1 בביצוע הכתרים על גבי השתלים בלסת העליונה.

יא.
יצויין כי במהלך כל תקופת הטיפול, המשיכה התובעת לסבול מכאבים, הן בלסת התחתונה והן בלסת העליונה.

יב.
לאחר הדבקת הכתרים בלסת העליונה, התגברו הכאבים והנפיחויות בלסת העליונה. התובעת התלוננה רבות בפני הנתבע 1 תוך שהיא מגיעה פעמים רבות למרפאה. בסופו-של-דבר ומשהכאבים לא פחתו, הודיע הנתבע 1 לתובעת כי יש לה דלקות סביב השתלים בלסת העליונה וכי יש צורך להוציא חלק מהשתלים אשר בוצעו על ידו.

יג.
גם בשלב זה סמכה התובעת על מקצועיותו של הנתבע 1 ואכן הנתבע 1 הוציא לתובעת חלק מהשתלים ואז הפנה הוא אותה אל הנתבע 2 לביצוע שתלים חילופיים בלסת העליונה.

יד.
הנתבע 2 החדיר ללסת העליונה 4 שתלים. 

טו.
גם לאחר טיפולו של הנתבע 2 המשיכה התובעת לסבול מכאבים עזים ומנפיחויות משמעותיות. כאשר התלוננה התובעת בפני הנתבע 2 על כאביה ועל מצבה העגום נאמר לה על ידו כי "יש להמתין בסבלנות לקליטת השתלים".

טז.
כעבור מס' חודשים בוצעו לתובעת כתרים חדשים על גבי כל השתלים בלסת העליונה. טיפול זה לא פתר את הכאבים והנפיחויות בפיה של התובעת ולאחר שהמשיכה להתלונן על כך, ניתן לה טיפול אנטיביוטי.

יז.
הטיפול האנטיביוטי לא עזר, כאביה של התובעת הלכו והתגברו והיא המשיכה להתלונן על מצבה בפני הרופאים.

יח.
לאחר תלונותיה הרבות של התובעת נאמר לה כי יש לה דלקת סביב חלק מהשתלים בלסת העליונה וכי יש להוציא חלק מהשתלים.

יט.
ואכן בסופו-של-דבר, חלק מהשתלים אשר בוצעו על-ידי הרופאים הוצאו על ידם!!!

כ.
יודגש כי במהלך כל תקופת הטיפול ועד היום לא מסוגלת התובעת ללעוס מזון קשה, החלה לסבול מכאבים חזקים בשני פרקי הלסת והתפתחה אצלה הגבלה בפתיחת הפה. וכן קשיים והפרעות בדיבור. 

כא.
קיימות נפיחויות בחניכיים סביב השתלים וכן הפרשות מוגלתיות. לתובעת ריח רע מהפה.

כב.
הכתרים אשר בוצעו בשתי הלסתות, גדולים ומגושמים, נופלים לעיתים קרובות וקיימת דחיסת מזון בין הכתרים לחניכיים. 

(ההשתלשלות שלעיל ייקרא להלן: "הטיפול הרשלני").

7. התובעת תטען כי כל השתלים בשתי הלסתות הוחדרו בצורה לקויה ובניגוד למקובל. כמו-כן תטען התובעת כי הכתרים בשתי הלסתות בוצעו בצורה לקויה ובניגוד למקובל. הכתרים גדולים, מגושמים ומאוד לא אסתטיים. קיימים מרווחים גדולים בין הכתרים לחניכיים ולתוך מרווחים אלה חודרות שאריות מזון ולכן סובלת התובעת בנוסף לכאביה ולדלקת גם מריח רע בפיה. 

8. בנוסף תטען התובעת, כי כתוצאה מהטיפול הלקוי, התפחתה אצלה הפרעה תפקודית של פרקי הלסת ושרירי הלעיסה המתבטאת בהגבלה בפתיחת הפה ובכאבים עזים בפרקי הלסת ובשרירי הלעיסה.

9. עוד תטען התובעת כי לא הוסברו לה על-ידי הנתבעים מהם הסיכונים הכרוכים בטיפול, את מהות הטיפולים, את הכאבים והנפיחויות הצפויות, את סיכויי קליטת השתלים וכן טיפולים אפשריים חלופיים. בנוסף, לא החתימו הנתבעים את התובעת על טופס הסכמה. 

התובעת תטען כי, למעשה, הרופאים לא קיבלו את הסכמתה לביצוע הטיפולים והדבר מהווה פגיעה בכבודה ובזכותה לאוטונומיה. 

10. התובעת תטען כי חלק מהפעולות אותם ביצעו הנתבעים 1 ו- 2 הינם פעולות מיותרות ובלתי-סבירות ואשר אף רופא סביר לא היה פועל באופן שכזה. 

11. בנוסף תטען התובעת כי הרופאים לא ניהלו רישום מלא של הממצאים, אין כל תיעוד לתלונותיה של התובעת והרשומות הרפואיות חלקיות ולקויות, זאת בניגוד לפרקטיקה המקובלת.

12. התובעת פנתה לד"ר שלמה ברק, מומחה לניתוחי פה ולסת ולהשתלות שיניים עמ"נ שזה יחווה דעתו אודות הטיפול הרשלני בפיה של התובעת.

13. המומחה, ד"ר ____, קובע בצורה חד-משמעית כי טיפול הנתבעים 1 ו- 2 היה רשלני ואינו סביר ועל התובעת לבצע טיפול חלופי לתקן את המעוות, טיפול אשר יגרום לתובעת סבל רב והוצאת כספים מיותרת. 

14. על-פי חוות-דעתו של ד"ר ____, על התובעת להוציא את השתלים, לעבור מס' ניתוחים להשתלת עצם, לבצע שתלים חדשים עם מבנים וכן כתרים חדשים בשתי הלסתות. 

לדעת ד"ר ____ מדובר בטיפול ממושך שיגרום סבל רב לתובעת.

15. בנוסף, קבע ד"ר ____ כי לתובעת נותרו 10% נכות מאחר וקיימת הפרעה תפקודית של פרקי הלסת ושרירי הלעיסה.
מצ"ב העתק חוות-דעתו של ד"ר ____ מסומנת א' ומהווה חלק בלתי-נפרד מכתב תביעה זה.

16. התובעת תטען כי לא היתה לה הידיעה ולא היכולת לדעת מה היו למעשה הסיבות הממשיות אשר גרמו לטיפול הרשלני וכי תוצאות הטיפול הרשלני מתיישבות יותר עם המסקנה שהנתבעים לא נקטו בזהירות סבירה מאשר עם המסקנה שהם כן נקטו בזהירות סבירה ולכן על הנתבעים הראיה שלא היתה לגבי הטיפול בתובע משום רשלנות שיחובו עליה.

17. התובעת תטען כי המצב העגום של שיניה נבע עקב רשלנותם וחוסר זהירותם של הנתבע 1 ו/או הנתבע 2 ו/או הנתבעת 3 ו/או הנתבעים 4 ו- 5 או נציגיהם או שלוחיהם שלמעשיהם הם אחראיים באחריות ישירה או שילוחית ואשר פרטי רשלנותם הם בין היתר כמפורט להלן במצטבר או לחילופין הכל לפי העניין והקשר הדברים:
א.
לא ניהלו רשומות רפואיות בניגוד להנחיות משרד הבריאות ובניגוד לחוק זכויות החולה.

ב.
לא קיבלו את הסכמת התובעת לכל הטיפול המורכב אשר עברה.

ג.
ביצעו את השתלים בצורה לקויה.

ד.
ביצעו את הכתרים בצורה לקויה.

ה.
לא סיפקו לתובעת סביבת טיפול בטוחה וסבירה.

ו.
לא פעלו כפי שרופא שיניים סביר היה פועל בנסיבות העניין.

ז.
לא דאגו להעסקת רופאים ראויים ומוכשרים במרפאה השייכת להם.

ח.
העסיקו רופאים רשלניים אשר פועלים בניגוד לפרקטיקה המקובלת בעולם רפואת השיניים.

18. כתוצאה מהטיפול הרשלני, עד היום סובלת התובעת מכאבים ונפיחויות בשתי הלסתות, מדלקות רבות, מהגבלות בפתיחת הפה, מחוסר מסוגלות ללעוס מזון קשה, מריח רע מהפה, מסגר שיניים לא מאוזן, ממראה לא אסתטי של השיניים והכתרים, מדחיסת מזון מתחת לכתרים ומקשיים והפרעות בדיבור.

19. כתוצאה מהטיפול, נפגעה איכות חייה של התובעת, התובעת מוגבלת, כאמור לעיל, בסגר השיניים ולמעשה נמנעו ממנה פעולות לעיסה פשוטות בשיניים ומתוך כך היא נמנעת מלאכול מזון קשה המצריך נגיסה.

20. בגין הטיפול הרשלני שילמה התובעת לנתבעים סך של ____ ש"ח.

21. הנתבעים חייבים לפצות את התובעת בעבור מלוא הנזקים שנגרמו לו מכוח האמור בכתב תביעה זה.

22. תחשיב נזקי התובעת כתוצאה מהטיפול הרשלני הינם איפוא, כדלקמן:

לסת עליונה:

א.
הוצאת 7 שתלים:


____ ש"ח

ב.
תותבת עליונה זמנית:


____ ש"ח

ג.
ניתוחים להשלת עצם:


____ ש"ח

ד.
8 שתלים:



____ ש"ח

ה.
8 מבנים של שתלים:


____ ש"ח

ו.
12 כתרי חרסינה:


____ ש"ח

לסת תחתונה:

ז.
הוצאת 6 שתלים:


____ ש"ח

ח.
עקירת 3 שיניים:


____ ש"ח

ט.
תותבת עליונה זמנית: 


____ ש"ח

י.
ניתוחים להשלמת עצם:


____ ש"ח

י"א.     
8 שתלים:



____ ש"ח

י"ב.     
8 מבנים על שתלים:


____ ש"ח

י"ג.       12 כתרי חרסינה:


____ ש"ח

י"ד.     
צילומי רנטגן (פנורמי ו - C.T):

____ ש"ח

ט"ו. 
כאב וסבל:



____ ש"ח

ט"ז. 
עלות חוות-דעת ד"ר ברק:


____ ש"ח

י"ז: 
החזר עלות הטיפול הרשלני:


____ ש"ח

י"ח: 
הוצאות נסיעה ושונות:



____ ש"ח




סה"כ:

 
_____ ש"ח

23. בנוסף לאמור בסעיף 22 לעיל, לתובעת, כאמור לעיל, נותרו 10% נכות כתוצאה מהטיפול הרשלני, בתפקודי פרקי הלסת ושרירי הלעיסה.

24. כל הטענות בכתב תביעה זה הינן חלופיות זו לזו ו/או משלימות זו את זו הכל לפי הקשר הדברים והדבקם.

25. התובעת תסמוך את תביעתה בין היתר על הנספחים שצורפו לכתב התביעה וכמו-כן על מסמכים נוספים שימצאו רלוונטיים לתביעה זו.

26. לכתב תביעה זה מצורפים המסמכים הבאים: חוות-דעת ד"ר ____.

27. אשר-על-כן מתבקש כב' בית-המשפט הנכבד לזמן את הנתבעים לדין ולחייבם ביחד ולחוד לשלם לתובעת את מלוא נזקיה כפי שפורט בכתב התביעה וכן לשלם לתובע שכ"ט עו"ד בתוספת מע"מ כדין וכן הוצאות משפט והכל בצרוף הפרשי הצמדה וריבית כדין מיום עילת כל תשלום ותשלום ועד הפרעון המלא בפועל.

___________

                               




_______, עו"ד

       






ב"כ התובעת

